laion/Wikipedia-Exotic huggingface dataset:
কুতুব আল-আরবাহ

আল্-কুতুব্ আল্ আর্বঽঅঃ (আরবি: ٱلْكُتُب ٱلْأَرْبَعَة, প্রতিবর্ণীকৃত: al-Kutub al-ʾArbaʿah) বা আল্-উষূল্ আল্-আর্বঽঅঃ (আরবি: ٱلأصُوُل ٱلْأَرْبَعَة, প্রতিবর্ণীকৃত: al-Uṣūl al-ʾArbaʿah) হল দ্বাদশী শিয়া ইসলামের সর্বাধিক প্রসিদ্ধ চারটি হাদিস সংকলন: শিয়া মুসলমানেরা সুন্নি মুসলমানদের ছ’টি প্রসিদ্ধ হাদিস সংগ্রহ কুতুব আল-সিত্তাহ থেকে ভিন্ন হাদিস সংকলন ব্যবহার করে থাকে। শিয়া পণ্ডিতগণ অনেক সুন্নি হাদিস বর্ণনাকারীদের নির্ভরযোগ্য মনে করেন না কারণ তাদের অনেকেই আলী ও নবীপরিবারের সদস্যদের পক্ষে না থেকে আবু বকর, উমর ইবনুল খাত্তাব ও উসমান ইবন আফফানের পক্ষাবলম্বন করেছিলেন এবং সুন্নি হাদিসসমূহের অধিকাংশ বর্ণনাকারী আহল আল-বাইতের বিরুদ্ধাচারণ করেছিলেন বা তাদের শত্রুদের পক্ষে অবস্থান নিয়েছিলেন। যেমন: আয়িশা উটের যুদ্ধে এবং মুয়াবিয়া সিফফিনের যুদ্ধে আলীর বিরুদ্ধে লড়াই করেছিলেন। মুয়াবিয়ার পুত্র ইয়াজিদ মহানবীর দৌহিত্র ও আলীর পুত্র হোসাইন ইবনে আলীকে কারবালার যুদ্ধে হত্যা করেছিলেন। শিয়ারা কেবল নবীবংশীয় ইমামদের দ্বারা বর্ণিত হাদিসে আস্থা রাখে। শিয়া ধর্মীয় পণ্ডিতেরা কিতাব আল-আরবাহের ভূয়সী প্রশংসা করে থাকেন। যেমন: আব্দুল হোসেন শরফুদ্দীন আল-মুসাওয়ী বলেন: “আল-কাফী, আল-ইস্তিবসার, আত-তাহজীব এবং মান লা ইয়াহদুরুহু আল-ফকীহ হল মুতাওয়াতিরাহ ও সহীহ। এর মধ্যে আল-কাফী সর্বাধিক প্রাচীন, মহান, উত্তম ও নির্ভুল গ্রন্থ।” [কিতাব আল-মুরাজা‘আত (একটি শিয়া-সুন্নি কথোপকথন), মুরাজা‘আহ নং ১১০] আল-তাবারসী বলেন: “চার গ্রন্থের মধ্যে আল-কাফী হল তারকাদের মধ্যকার সূর্যের মতো।” [মুস্তাদরাক আল-ওয়াসাইল, ৩য় খণ্ড, পৃষ্ঠা ৫৩২] উসূল আল-কাফী, ফুরূ আল-কাফী ও রওদাত আল-কাফী অংশে বিভক্ত Momen, Moojan, Introduction to Shi'i Islam, Yale University Press, 1985, p.28-31 Momen, Moojan, Introduction to Shi'i Islam, Yale University Press, 1985, p.174
জিলিয়ান রোজ

জিলিয়ান রোজ এফবিএ (জন্ম ১৯৬২) একজন ব্রিটিশ ভূতত্ত্ববিদ এবং ভূগোল-লেখক। তিনি অক্সফোর্ড বিশ্ববিদ্যালয়ের ভূগোল ও পরিবেশ অনুষদের মানব ভূগোল বিভাগে কর্মরত। তিনি উন্মুক্ত বিশ্ববিদ্যালয়েও অধ্যাপনা করেছেন। সেখানে তিনি সহযোগী ডিনের পদ অলঙ্কৃত করেন। ১৯৯৩ সালে তাঁর প্রকাশিত "নারীবাদ ও ভূগোল: ভৌগোলিক জ্ঞানের সীমাবদ্ধতা" শীর্ষক গ্রন্থের জন্য প্রসিদ্ধি লাভ করেছেন। রোজ কেমব্রিজ বিশ্ববিদ্যালয় থেকে স্নাতক ডিগ্রি লাভ করেন। ১৯৯০ সালে লন্ডন বিশ্ববিদ্যালয় হতে তিনি পিএইচডি ডিগ্রি অর্জন করেন। ২০১৭ সালে অক্সফোর্ডের ভূগোল ও পরিবেশ অনুষদে যোগদানের পূর্বে তিনি উন্মুক্ত বিশ্ববিদ্যালয়ের সামাজিক বিজ্ঞান অনুষদে সহযোগী ডিনের দায়িত্ব পালন করেন। এছাড়াও ঐ বিশ্ববিদ্যালয়ে তিনি চার বছর ভূগোল বিষয়ের বিভাগীয় প্রধান ছিলেন। ২০১২ সালে রাজকীয় ভূগোল সংঘের পুরস্কার বিতরণী অনুষ্ঠানে জিলিয়ান রোজ বলেন, আমার মনে হয়, ভিন্ন ভিন্ন মেধা ও নৈপুণ্যের অধিকারী অসংখ্য মানুষকে একত্রিত করে আমাদের এ বিশ্বকে চেনার উপায় বাতলে দেওয়া- এটাই ভূগোলের অন্যতম বড় কৃতিত্ব, এর অন্যতম চমকপ্রদ দিক। "দৃশ্যমান সংস্কৃতি" নিয়ে রোজ বর্তমানে গবেষণা করছেন। সামাজিক সম্পর্ক ও নৈর্বাচনিকতা কীভাবে গণমাধ্যমে ফুটে ওঠে, অথবা কীভাবে গণমাধ্যমে পরিহার করা হয় - রোজ এ সম্পর্কে বিশদ অনুসন্ধানে আগ্রহ ব্যক্ত করেছেন। নারীবাদী চলচ্চিত্র ও চিত্রনির্মাণ শিল্পের পাশাপাশি মিশেল ফোকাল্টের দার্শনিক তত্ত্বও জিলিয়ানকে আকৃষ্ট করে। তাঁর এ সম্পর্কিত কাজগুলো নারীবাদী ভূগোল ও গণমাধ্যমের ভূগোলের মধ্যে সংযোগ সাধনে সক্ষম হয়েছে। "নারীবাদ ও ভূগোল" গ্রন্থটি মার্ক্সবাদী ও নারীবাদী দৃষ্টিভঙ্গির আলোকে রচিত। গ্রন্থটি ভৌগোলিক জ্ঞানের গঠনপ্রকৃতি সম্পর্কে যথেষ্ট বিতর্কের উদ্রেক করে। রোজের মতে, " আমরা নিজেকে যেভাবে অনুধাবন করি, সেটাই আমাদের প্রকৃত সত্তা"। বিভিন্ন পর্যায়ে আমাদের সত্তার মধ্যেও বিভিন্নতা পরিলক্ষিত হয়। অর্থাৎ আমাদের স্থানিক সত্তা ও বৈশ্বিক সত্তার মাঝে অনেক পার্থক্য বিদ্যমান। তিনি বলেন, " অর্থ ও অনুভবের ব্যঞ্জনার মধ্যেই স্থানের অনুভূতি প্রতিফলিত হয়। " সাম্প্রতিক সময়ে তিনি তুলনামূলকভাবে কম বিতর্কিত তিনটি গ্রন্থ রচনা করেছেন। এগুলো হলো: দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), ভূখণ্ড বিমুক্তকরণ : প্রেক্ষাপট ও রাজনৈতিক পর্যালোচনা (২০০৩) এবং পারিবারিক দৃশ্যচিত্রণ: গৃহ, জনতা ও আবেগের রাজনীতি (২০১২)। নারীবাদ ও ভূগোল: ভৌগেলিক জ্ঞানের সীমাবদ্ধতা (১৯৯৩), ইউ অব মিনেসোটা প্রেস দৃশ্যমান পদ্ধতি: দৃশ্যমান বস্তুগুলোকে ব্যাখ্যা করার উপায় (২০০১), দ্বিতীয় সংস্করণ, সেজ প্রকাশনী ভূখণ্ড বিমুক্তকরণ:প্রেক্ষাপট ও রাজনৈতিক পর্যালোচনা(২০০৩),ব্ল্যাক ডগ প্রেস কীভাবে ভূগোল দৃশ্যমান হয়ে ওঠে?(২০০৩) গৃহকোণ ও পারিবারিক দৃশ্যচিত্রণ : একটি নিরীক্ষা(২০০৩) "সবাই হাসছে, সুন্দর লাগছে" : কয়েকজন মা এবং তাদের পারিবারিক ছবির আবেগীয় ভূগোল (২০০৪) "ছবি তোলার জন্য সচেতন প্রয়াসই যথেষ্ট:পারিবারিক ছবি,মাতৃত্ব ও পারিবারিক স্থানের নিরীক্ষা (২০০৫) পারিবারিক দৃশ্যচিত্রণ: গৃহ,জনতা ও আবেগের রাজনীতি(২০১২) Helen Morley। "Professor Gillian Rose | Staff | School of Geography and the Environment | University of Oxford"। www.geog.ox.ac.uk (ইংরেজি ভাষায়)। সংগ্রহের তারিখ ২০২০-০৯-১০।
বাংলাদেশ রেলওয়ে সরকারি উচ্চ বিদ্যালয়, সৈয়দপুর

বাংলাদেশ রেলওয়ে সরকারি উচ্চ বিদ্যালয়, সৈয়দপুর নীলফামারীর সৈয়দপুরে অবস্থিত। এটি একটি সরকারি শিক্ষাপ্রতিষ্ঠান। দিনাজপুর শিক্ষাবোর্ডের অধীন এই প্রতিষ্ঠানে মাধ্যমিক শিক্ষা কার্যক্রম চালু রয়েছে। ১৯৬৮ সালে এই প্রতিষ্ঠানটি স্থাপিত হয়। এটি মূলত প্রতিষ্ঠিত হয়েছিল সৈয়দপুর রেলওয়ে কারখানার কর্মচারী-কর্মকর্তা এবং রেলওয়ে এলাকার ছেলেমেয়েদের শিক্ষার সুবিধার্থে । প্রতিষ্ঠার শুরুতে প্লে থেকে দশম শ্রেনী পর্যন্ত পাঠ্যেক্রম চালু করা হয়। পরে তা পরিবর্তন করে ষষ্ঠ থেকে দশম। প্রতিষ্ঠাকালে ছাত্র এবং শিক্ষক সংখ্যা ছিলো যথাক্রামে ২৫০ এবং ২০ জন। এর অবস্থান সৈয়দপুর কাঁচা বাজারের পাশে এবং সৈয়দপুর শহরের অবস্থিত। এ প্রতিষ্ঠানে রয়েছে উন্নত ও আধুনিক অবকাঠামোগত সুবিধাদি। প্রতিষ্ঠানের তিনটি ভবন রয়েছে। তিনটির মধ্যে একটি ভবনে রয়েছে স্কুল লাইব্রেরি এবং পদার্থ, রসায়ন, জীববিদ্যা, কম্পিউটার বিজ্ঞান প্রভৃতি বিষয়ভিত্তিক গবেষণাগার।
ক্রিমিনাল

ক্রিমিনাল(ইংরেজিঃ Criminal) শব্দটি দ্বারা নিম্নের বিষয় সমূহ নির্দেশিত হতে পারে- দ্য ক্রিমিনাল - ১৯৬০ সালের ব্রিটিশ চলচ্চিত্র। দ্য ক্রিমিনালস - ১৯৬২ সালের অস্ট্রেলিয় টেলিভিশন চলচ্চিত্র বা টেলিফিল্ম। ক্রিমিনাল (১৯৯০-এর চলচ্চিত্র) - ১৯৯০ সালের বাংলাদেশি চলচ্চিত্র। ক্রিমিনাল (১৯৯৫-এর চলচ্চিত্র) - ১৯৯৫ সালের ভারতীয় তেলুগু ও মালায়ালাম চলচ্চিত্র। ক্রিমিনাল (২০১৬-এর চলচ্চিত্র) - ২০১৬ সালের হলিউড চলচ্চিত্র। ক্রিমিনাল (ব্যান্ড) - চিলির থ্র্যাশ মেটাল ব্যান্ড। ক্রিমিনাল (ফিয়োনা আপলের গান), ১৯৯৭ ক্রিমিনাল (লিন্ডসে এল-এর গান), ২০১৭ ক্রিমিনাল (ব্রিটনি স্পিয়ার্সের গান), ২০১১ ক্রিমিনাল (কমিক্স) ক্রিমিনোলজি - অপরাধ সংগঠনের কারণ বিষয়ক পড়াশুনা। এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কার্পো (প্রাকৃতিক উপগ্রহ)

কার্পো (/ˈkɑːrpoʊ/) বা বৃহস্পতি ৪৬ (Jupiter XLVI) হল বৃহস্পতির একটি প্রাকৃতিক উপগ্রহ। ২০০৩ সালে স্কট এস. শেপার্ডের নেতৃত্বাধীন হাওয়াই বিশ্ববিদ্যালয়ের একটি জ্যোতির্বিজ্ঞানী দল এই উপগ্রহটি আবিষ্কার করেন। ইতিপূর্বে এই উপগ্রহটিকে এস/২০০৩ জে ২০ (S/2003 J 20) নামে অভিহিত করা হয়েছিল। ২০০৫ সালের গোড়ার দিকে এটির প্রথম নামকরণ করা হয়। কার্পোর ব্যাস প্রায় ৩ কিলোমিটার (১.৯ মাইল)। এটি গড় ১৭.১৪৫ জিগামিটার (১ কোটি মাইলের সামান্য বেশি) দূর থেকে ক্রান্তিবৃত্তের সঙ্গে ৫৬° নতিতে (বৃহস্পতির বিষুবরেখার সঙ্গে ৫৫°) এবং ০.৪৩১৬ উচ্চ উৎকেন্দ্রতায় ৪৫৮.৬২৫ দিনে বৃহস্পতিকে প্রদক্ষিণ করছে। ২০০৫ সালের মার্চ মাসে জিউসের (জুপিটার) কন্যা তথা অন্যতম হোরে কার্পোর নামানুসারে এই উপগ্রহটির নামকরণ করা হয়। থেমিস্টো ও ভ্যালেটুডোর মতো এই উপগ্রহটিকেও একটি স্বতন্ত্র শ্রেণির একমাত্র সদস্য মনে করা হয়। এই কারণেই এই উপগ্রহটি কৌতুহলোদ্দীপক। ১৯৬২ সালে ইয়োশিহিদে কোজাই কর্তৃক আবিষ্কৃত কোজাই প্রভাবের ফলে কার্পো ও সমজাতীয় উপগ্রহগুলির কক্ষপথের নতি সীমাবদ্ধ থাকে। এই প্রভাবের ফলে কক্ষপথের নতি ও উৎকেন্দ্রতার মধ্যে একটি পর্যায়ক্রমিক বিনিময় শুরু হয়। নতি যদি যথেষ্ট বেশি হয়, তবে উৎকেন্দ্রতা এতটাই বৃদ্ধি পেতে পারে যে উপগ্রহটির পেরিয়াপসিস (বৃহস্পতির উপগ্রহের ক্ষেত্রে যাকে পেরিজেন বলা হয়) গ্যালিলীয় উপগ্রহগুলির (আইয়ো, ইউরোপা, গ্যানিমিড ও ক্যালিস্টো) অতি সন্নিকটে চলে আসতে পারে। উপগ্রহটি ক্রমে ক্রমে উক্ত উপগ্রহগুলির কোনওটির সঙ্গে ধাক্কা খেতে পারে অথবা পরস্পরের খুব কাছাকাছি চলে আসার ফলে বার্হস্পত্য জগতের বাইরে নিক্ষিপ্ত হতে পারে। পেরিয়াপসিস অয়নচলনের পর্যায়টি (পিডব্লিউ) হল ৬৮ লক্ষ বছর। S.S. Sheppard (2019), Moons of Jupiter, Carnegie Science, on line Daniel W. E. Green (এপ্রিল ৩০, ২০০৩)। "IAUC 8125: S/2003 J 19 and S/2003 J 20"। International Astronomical Union। ২০১৬-০৩-০৫ তারিখে মূল থেকে আর্কাইভ করা।  MPEC 2003-G67: S/2003 J 20 2003 April (discovery and ephemeris) Daniel W. E. Green (মার্চ ৩০, ২০০৫)। "IAUC 8502: Satellites of Jupiter"। International Astronomical Union।  Jacobson, R. A. (2006) JUP262 (২০০৭-০৬-২৮)। "Planetary Satellite Mean Orbital Parameters"। JPL/NASA। সংগ্রহের তারিখ ২০০৮-০১-১৯।  বৃহস্পতির জ্ঞাত প্রাকৃতিক উপগ্রহসমূহ (স্কট এস. শেপার্ড লিখিত)
স ম বাবর আলী

স ম বাবর আলী বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৯ আসনের সংসদ সদস্য ছিলেন। স ম বাবর আলী খুলনা জেলার পাইকগাছা উপজেলার গজালিয়ায় জন্মগ্রহণ করেন। তিনি বিএ ডিগ্রী অর্জন করেন। তার স্ত্রী ফিরোজা বেগম ১০ ডিসেম্বর ১৯৯১ সালে মৃত্যুবরণ করেন। স ম বাবর আলী মুক্তিযুদ্ধা ও মুক্তিযুদ্ধের সংগঠক ছিলেন। তিনি স্কুল থেকে তিনি রাজনৈতিক জীবন শুরু করেন। ১৯৭১ সালে খুলনা জেলা স্বাধীন বাংলা ছাত্র সংগ্রাম পরিষদের যুগ্ম আহ্বায়ক ছিলেন। একই সময় বি এল কলেজ ছাত্র সংসদের ভিপি ছিলেন তিনি। স্বাধীনতাযুদ্ধে ৯নং সেক্টরে আঞ্চলিক কমান্ডারের দায়িত্ব পালন করেছেন। ১৯৭২ সালে খুলনা জেলা ছাত্রলীগেরর সভাপতি হিসেবে দায়িত্ব পালন করেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৯ আসন থেকে সংসদ সদস্য নির্বাচিত হন। ১৯৭৪ সালে যুবলীগ খুলনা জেলা শাখার সাধারণ সম্পাদক নির্বাচিত হন। ছিয়াত্তরে ২১ মাস এবং আটাশিতে পাঁচ মাস কারাভোগ করেন। তিনি ১৯৮৫ সাল থেকে ১৯৯২ সাল পর্যন্ত মেয়াদে ও পরে দ্বিতীয় দফায় ২০১৪ থেকে ২০১৮ পাইকগাছা উপজেলার চেয়ারম্যান হিসেবে দায়িত্ব পালন করেন। স ম বাবর আলী ''স্বাধীনতার দুর্জয় অভিযান'' নামক মুক্তিযুদ্ধ বিষয়ক ১টি গ্রন্থ রচনা করেন। যা ১৬ ডিসেম্বর ১৯৯১ সালে প্রথম প্রকাশিত হয়। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  মুক্তিযোদ্ধা স ম বাবর আলী (২৩ মার্চ ২০১৯)। "তোমায় দিলাম, এই নাও একাত্তর"। দৈনিক কালের কণ্ঠ। ৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "কাঙ্ক্ষিত মুক্তি এখনো মেলেনি"। DW.COM। ১৬ ডিসেম্বর ২০১৯। সংগ্রহের তারিখ ৬ সেপ্টেম্বর ২০২০।  "পাইকগাছা উপজেলার পূর্বতন পরিষদ চেয়ারম্যানগণ"। বাংলাদেশ জাতীয় তথ্য বাতায়ন। ৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "স্বাধীনতার দুর্জয় অভিযান - স ম বাবর আলী"। সংগ্রামের নোটবুক। ১৪ জানুয়ারি ২০১৯। সংগ্রহের তারিখ ৬ সেপ্টেম্বর ২০২০।
৮১তম একাডেমি পুরস্কার

৮১তম একাডেমি পুরস্কার অনুষ্ঠান হচ্ছে একাডেমি অফ মোশন পিকচার আর্টস অ্যান্ড সায়েন্সেস বা এএমপিএএস আয়োজিত একটি চলচ্চিত্র পুরস্কার প্রদান অনুষ্ঠান। এই অনুষ্ঠানটি আয়োজিত হয় ২০০৯ সালের ২২ ফেব্রুয়ারি, যুক্তরাষ্ট্রের ক্যালিফোর্নিয়ার লস অ্যাঞ্জেলসের কোডাক থিয়েটারে। ২০০৮ সালের চলচ্চিত্রগুলোর মধ্য থেকে বিভিন্ন বিভাগে শ্রেষ্ঠ চলচ্চিত্র কলাকুশলীদেরকে এইদিন নিজ নিজ বিভাগে শ্রেষ্ঠ নৈপূণ্য প্রদর্শনের জন্য একাডেমি পুরস্কার প্রদান করা হয়। অনুষ্ঠানটি সরাসরি টেলিভিশনের মাধ্যমে প্রচার করে যুক্তরাষ্ট্রের টেলিভিশন চ্যানেল এবিসি। আর প্রথম বারের মতো এতে উপস্থাপনা করেন অস্ট্রেলীয় উপস্থাপক হিউ জ্যাকম্যান। অনুষ্ঠানটির অন্যান্য কলাকুশলীদের মধ্যে ছিলেন, অনুষ্ঠান প্রযোজক হিসেবে অস্কার মনোনীত লরেন্স মার্ক, এবং নির্বাহী প্রযোজক হিসেবে অস্কার বিজয়ী চিত্রনাট্য লেখক ও পরিচাল বিল কনডন। Hal Boedeker (২০০৯-০২-১১)। "Tim Gunn, Robin Roberts to host Oscar pre-show on ABC"। The Orlando Sentinel। ২০০৯-০২-১৪ তারিখে মূল থেকে আর্কাইভ করা। সংগ্রহের তারিখ ২০০৯-০২-১৩।  "Roger Goodman Named Director for 81st Academy Awards"। Academy of Motion Picture Arts and Sciences। ২৪ অক্টোবর ২০০৮। সংগ্রহের তারিখ ২০০৯-০১-০২।  Robert Seidman (২৪ ফেব্রুয়ারি ২০০৯)। "Academy Awards American Idol and The Mentalist lead broadcast viewing"। TVbytheNumbers। ২৬ ফেব্রুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ২০০৯-০২-২৭।  "Hugh Jackman to Host 81st Academy Awards"। Academy of Motion Picture Arts and Sciences। ১২ ডিসেম্বর ২০০৮। সংগ্রহের তারিখ ২০০৮-১২-১২।  "Mark and Gordon to Guide 81st Oscar telecast"। Academy of Motion Picture Arts and Sciences। ২৪ সেপ্টেম্বর ২০০৮। সংগ্রহের তারিখ ২০০৮-০৯-২৪।  প্রাতিষ্ঠানিক ওয়েবসাইট Academy Awards official website Academy of Motion Picture Arts and Sciences official website The Oscars at YouTube (run by the Academy of Motion Picture Arts and Sciences) খবরের সূত্রসমূহ ABC News - 81st Academy Awards coverage CNN Awards Spotlight: Academy Awards Yahoo! Movies - 81st Academy Awards ওয়েব্যাক মেশিনে আর্কাইভকৃত ১১ মে ২০১৩ তারিখে The Envelope.com with contributions by Paul Sheehan Behind the times: the nominees for the 81st Annual Academy Awards World Socialist Web Site Arts Review গবেষণামূলক সূত্র Tim Dirks Filmsite.org Analysis IMDb – 81st Academy Awards nominees ওয়েব্যাক মেশিনে আর্কাইভকৃত ২৫ জানুয়ারি ২০০৯ তারিখে VanityFair.com's Oscar-obsessed blog, Little Gold Men ওয়েব্যাক মেশিনে আর্কাইভকৃত ২৯ এপ্রিল ২০১১ তারিখে 2009 Academy Award Preview The Oregon Herald
এনায়েত আলী সানা

এনায়েত আলী সানা বাংলাদেশের খুলনা জেলার রাজনীতিবিদ ও মুক্তিযোদ্ধা যিনি তৎকালীন খুলনা-৮ আসনের সংসদ সদস্য ছিলেন। এনায়েত আলী সানা খুলনা জেলায় জন্মগ্রহণ করেন। এনায়েত আলী সানা মুক্তিযুদ্ধের সংগঠক ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে তৎকালীন খুলনা-৮ আসন থেকে সংসদ সদস্য নির্বাচিত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  "নারায়ণ-পরওয়ারে হাড্ডাহাড্ডি লড়াই"। বাংলানিউজটোয়েন্টিফোর.কম। ২৫ ডিসেম্বর ২০১৮। ৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।  খুলনা ব্যুরো, মামুন রেজা (১৪ অক্টোবর ২০১৭)। "ভোটের হাওয়া খুলনা-৫, বিএনপি-জামায়াত মুখোমুখি স্বস্তি নেই আওয়ামী লীগেও"। দৈনিক সমকাল। ৬ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৬ সেপ্টেম্বর ২০২০।
ইন্সট্রুমেন্টাল রেটিং

ইন্সট্রুমেন্টাল রেটিং (ইংরেজি: Instrument rating) হচ্ছে এক ধরনের যোগ্যতা যা আইএফআর অনুসারে উড্ডয়নের অধিকার পেতে হলে যে-কোনো বৈমানিককে অর্জন করতে হয়। এ যোগ্যতা অর্জনের জন্য ব্যক্তিগত বিমান চালনার লাইসেন্স ও বাণিজ্যিক বিমান চালনার লাইসেন্সের থেকে অতিরিক্ত প্রশিক্ষণ ও নির্দেশনার প্রয়োজন হয়। এই ধরনের নির্দেশনা ও প্রশিক্ষণসমূহ হতে পারে নীতিমালা, উড্ডয়নের যন্ত্রাংশের ওপর, বা আবহাওয়ার ওপর অতিরিক্ত নির্দেশনার ওপরেও। এই যোগ্যতা অর্জনের জন্য তত্ত্বীয় বা লিখিত পরীক্ষার পাশাপাশি ব্যবহারিক পরীক্ষায়ও (যা সাধারণত চেক রাইড নামে পরিচিত) অংশগ্রহণ করতে হয় ও উত্তীর্ণ হতে হয়। চেক রাইডের মাধ্যমে নির্ণয় করা হয় যে, পরীক্ষার্থী যান্ত্রিক উড্ডয়নের তত্ত্ব সম্মন্ধে অবগত কী না, এবং নিরাপদ আইএফআর ফ্লাইটের জন্য যে ধরনের যোগ্যতা ও দক্ষতা দরকার তা পরীক্ষার্থীর আছে কী না। "Instrument Rating - Definition, Privileges, & Requirements / ATP Flight School"। atpflightschool.com। সংগ্রহের তারিখ ২০২৪-০২-০৯।  "Be A Pilot" U.S. Flight Schools Hear audio of a US instrument rating checkride - Part 1[স্থায়ীভাবে অকার্যকর সংযোগ] Hear audio of a US instrument rating checkride - Part 2[স্থায়ীভাবে অকার্যকর সংযোগ] PilotOutlook: Instrument rating - requirements and approximate costs Aircraft Owners and Pilots Association Flight Training information for US pilot certificates and ratings Information IMC rating by United Kingdom Civil Aviation Authority
মাশওয়ানি

মাশওয়ানি (উর্দু: مشوانی) (মিশওয়ানি, মেশওয়ানি, বা মোশওয়ানি) আরব বংশোদ্ভূত পাখতুন উপজাতিটি মূলত দক্ষিণ এশিয়ার বিভিন্ন দেশে বসতি স্থাপন করেছে। তারা গৃহীত হয়ে আফগান এবং বংশোদ্ভুতভাবে আরব। তারা মাশওয়ানি, বনুরি, লুডিন, কাজমী (আলী আল কাজিম বিন ইসমাইল আরজের কারণে), রোগানী, জাফরি তাদের উপাধি হিসাবে ব্যবহার করে। মাশওয়ানিরা শিখ খালসা সেনাবাহিনীর বিরুদ্ধে লড়াইয়ে গুরুত্বপূর্ণ ভূমিকা পালন করেছিল এবং তাদের সময়ের নায়ক হিসাবে পরিচিত। মাশওয়ানিরা মূলত আফগানিস্তান, পাকিস্তান, ইরান এবং ভারতের কিছু জায়গায় বসতি স্থাপন করেছে। আফগানিস্তানে তারা কনার এবং গজনি প্রদেশে বাস করে। তারা পাকিস্তানের সব প্রদেশের বিভিন্ন শহরে বসতি স্থাপন করেছে। তাদের বেশিরভাগই খাইবার পাখতুনখোয়া প্রদেশের সোয়াবি, মর্দান, পেশোয়ার, সিরিকোট, দির, কোহাত, গাদওয়ালিয়ান, ডি আই খানে; বেলুচিস্তান প্রদেশের পাঞ্জপাই, পাঞ্জগুর, চমন ও কোয়েটা শহর; পাঞ্জাব শহরের শকরগড়, ফয়সালাবাদ এবং সারগোদায় এবং সিন্ধু প্রদেশের করাচি শহরে বসবাস করে। ইরানে মাশওয়ানিরা সিস্তান ও বালুচেস্তান প্রদেশের জাহেদান শহরে বাস করে। ভারতে তারা চন্ডীগড় ও দিল্লিতে বাস করে। মাশওয়ানিরা খুবই বন্ধুত্বপূর্ণ এবং আতিথেয়তার জন্য বিখ্যাত। মাশওয়ানিদের বেশিরভাগই পশতু কথক, সুতরাং পাখতুন সংস্কৃতি অনুসরণ করে এবং পাখতুনওয়ালি রীতি মেনে চলে। তারা পশতুনের ঐতিহ্যবাহী পোশাক সালোয়ার কামিজ পরিধান করে। মহিলারা শাল দিয়ে মাথা ঢেকে রাখে এবং পুরুষরা সাধারণত কুফি, পেশোয়ারী টুপি, পাগড়ি, সিন্ধি ক্যাপ বা পাকুলকে ঐতিহ্যবাহী পাগড়ি হিসাবে এবং পেশোয়ারী চপল জুতা হিসাবে পরে। তারা মুসলমান এবং তাদের ধর্ম হিসাবে ইসলামকে অনুসরণ করে। শেখ সৈয়দ আদম বানুরি ষোড়শ শতাব্দীর একজন বিখ্যাত সুফি পণ্ডিত ছিলেন, যিনি বেনুরি গোত্রের অন্যতম পূর্বপুরুষ। শেখ আদম বানুরী কালিমাতুল মা'আরিফ শিরোনামে মুজাদ্দিদ ও নকশবন্দিয়ার শিক্ষার উপর একটি বই লিখেছিলেন, তাঁর আরও দুটি রচনা, খুলাসাতু মা'আরিফ ও নিকাতুল আসরার, সূফী শিক্ষা এবং নকশবন্দিয়া তরিকার গুরুতের উপর অন্যান্য সুপরিচিত রচনা। সৈয়দ আদম বানুরী হিজাজে সর্বপ্রথম মুজাদ্দিদ শিক্ষার প্রচার করেছিলেন। তিনি "নিকাতুল আসরার" নামে তাঁর নিজের বইতে মাশওয়ানিতে তাঁর নিজের শিকড় সন্ধান করেছেন। মুহাম্মদ ইউসুফ বানুরী তাঁর এক নাতি ছিলেন, তিনি ছিলেন বিখ্যাত ইসলামী পণ্ডিত, জামিয়া উলূম-উল-ইসলামিয়ার প্রতিষ্ঠাতা এবং পাকিস্তানের ওয়াইফাক উল মাদারিস আল-আরাবিয়ার সাবেক সভাপতি। বিখ্যাত হাদিস পণ্ডিত মুহাম্মদ ইউসুফ বানুরির সম্মানে করাচি শহরের একটি শহর আল্লামা বানুরি শহর হিসাবে নামকরণ করা হয়েছে। সিরাজুল হক, একজন বিখ্যাত পাকিস্তানি রাজনীতিবিদ। পীর সাবির শাহ, খাইবার পাখতুনখোয়ার প্রাক্তন মুখ্যমন্ত্রী এবং একজন বিখ্যাত পাকিস্তানি রাজনীতিবিদ। ইফতিখার আলী মুশওয়ানি, একজন পাকিস্তানি রাজনীতিবিদ। উদ্ধৃতি ত্রুটি: <ref> ট্যাগ বৈধ নয়; :2 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; :3 নামের সূত্রটির জন্য কোন লেখা প্রদান করা হয়নি উদ্ধৃতি ত্রুটি: <ref> ট্যাগ বৈধ নয়; :4 নামের সূত্রটির জন্য কোন লেখা প্রদান করা হয়নি
২০১৫-এর হিন্দুকুশ ভূমিকম্প

অক্টোবর ২০১৫ হিন্দু কুশের ভূমিকম্প ছিল ৭.৫ মাত্রার ভূমিকম্প যা দক্ষিণ এশিয়ায় ২৬ অক্টোবর ২০১৫ এ, ১৩:৩৯ এএফটি (১৪:০৯ পিকেটি; ১৪:৩৯ পূর্বাহ্নে; ০৯:০৯ ইউটিসি) আফগানিস্তানের আলাকাহদারী-ই-কিরণ ওয়া মুঞ্জান, ৪৫ কিমি উত্তরের কেন্দ্রস্থল সহ ২১২.৫ কিমি গভীরতায়। ৫ নভেম্বর নাগাদ, অনুমান করা হয়েছিল যে কমপক্ষে ৩৯৯ জন মারা গিয়েছিল, বেশিরভাগ পাকিস্তানে। পাকিস্তান, উজবেকিস্তান, তুর্কমেনিস্তান, তাজিকিস্তান এবং কিরগিজস্তানে কম্পন অনুভূত হয়েছিল। [১৪] মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) এর মতে, পাকিস্তান বিশ্বের সবচেয়ে ভূমিকম্পের সক্রিয় অঞ্চলে অবস্থিত। পাকিস্তানের আজাদ কাশ্মীর উভয় অঞ্চল এবং ভারতের জম্মু ও কাশ্মীর রাজ্য এবং লখনউ পর্যন্ত এবং চীনের জিনজিয়াংয়ের কাশগার, আকসু, হোতান ও কিজিলসু অঞ্চলেও ভূমিকম্পের অনুভূতি অনুভূত হয়েছিল এবং ক্ষয়ক্ষতিও হয়েছিল আফগানিস্তানের রাজধানী কাবুলে খবর পাওয়া গেছে নেপালের রাজধানী কাঠমান্ডুতেও ভূমিকম্প অনুভূত হয়েছিল। "M7.5 – 45km N of 'Alaqahdari-ye Kiran wa Munjan, Afghanistan"। United States Geological Survey। ২৬ অক্টোবর ২০১৫।  National Geophysical Research Institute (২৬ অক্টোবর ২০১৫)। "afg.doc" (পিডিএফ)। ৩ মার্চ ২০১৬ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ অক্টোবর ২০১৫।  "M 7.7 Earthquake 45km SSW of Jarm, Afghanistan"। ২৬ অক্টোবর ২০১৫।  "Map of the earthquake M7.5 – 45km N of 'Alaqahdari-ye Kiran wa Munjan, Afghanistan"। ২৬ অক্টোবর ২০১৫।  "M7.5 – 45km N of 'Alaqahdari-ye Kiran wa Munjan, Afghanistan"। United States Geological Survey। ২৬ অক্টোবর ২০১৫। সংগ্রহের তারিখ ২৬ অক্টোবর ২০১৫।  "Pakistan and Afghanistan rocked by Earthquake"। The Guardian। ২৬ অক্টোবর ২০১৫। সংগ্রহের তারিখ ২৬ অক্টোবর ২০১৫।  "Live Updates"। ndma.gov.pk। ২১ নভেম্বর ২০১৫ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৫।  "The Latest: UN Mobilizing to Aid Quake Victims"। The Associated Press। ABC News। ২৬ অক্টোবর ২০১৫। সংগ্রহের তারিখ ২৬ অক্টোবর ২০১৫।  "115 killed & 538 injured; 7,630 homes,12 schools, 17 mosques, 20 office buildings have been damaged in 9 provinces by #AfghanistanEarthquake"। president.gov.af। ২৭ অক্টোবর ২০১৫।  "Earthquake claims four lives in Jammu and Kashmir, 20 others injured"। Firstpost। সংগ্রহের তারিখ ২৭ অক্টোবর ২০১৫।  "PRI.org: It's your world. Jump in. | Public Radio International"। www.worldnews.org। সংগ্রহের তারিখ ২০১৫-১০-২৯। [স্থায়ীভাবে অকার্যকর সংযোগ] "Strong earthquake in Afghanistan causes tremors across region Powerful quake felt in Pakistan, Afghanistan and India but full extent of impact not yet known"। Jon Boon। The Guardian। ২৬ অক্টোবর ২০১৫।  "7.5 magnitude earthquake hits Hindu Kush in Afghanistan"। Times of India। ২৬ অক্টোবর ২০১৫।  "Deaths, damage reported in powerful Afghanistan quake"। CNN। ২৬ অক্টোবর ২০১৫। সংগ্রহের তারিখ ২৬ অক্টোবর ২০১৫।  "Pakistan in the most active quake zone, says US Geological Survey"। www.dawn.com। ২০১৫-১০-২৭। সংগ্রহের তারিখ ২০১৫-১০-২৮।  "阿富汗发生７．８级强震 新疆南部多地震感强烈"। xinhuanet.com। সংগ্রহের তারিখ ২৬ অক্টোবর ২০১৫।
কেনেথ ওয়াল্টার

কেনেথ আলেকজান্ডার ওয়াল্টার (ইংরেজি: Kenneth Walter; জন্ম: ৫ নভেম্বর, ১৯৩৯ - মৃত্যু: ১৩ সেপ্টেম্বর, ২০০৩) ট্রান্সভাল প্রদেশের জোহেন্সবার্গ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের সূচনালগ্নে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন কেনেথ ওয়াল্টার। ১৯৫৭-৫৮ মৌসুম থেকে ১৯৬৫-৬৬ মৌসুম পর্যন্ত কেনেথ ওয়াল্টারের প্রথম-শ্রেণীর খেলোয়াড়ী জীবন চলমান ছিল। প্রাণবন্তঃ উদ্বোধনী বোলার হিসেবে খেলায় অংশ নিতেন। ১৮ বছর বয়সে দূর্দান্তভাবে খেলার জগতে প্রবেশ করেন। ১৯৫৭-৫৮ মৌসুমে সফররত অস্ট্রেলীয় একাদশের বিপক্ষে মুখোমুখি হন। নিজস্ব পঞ্চম বলেই কলিন ম্যাকডোনাল্ডকে আউট করাসহ জিম বার্ক ও রিচি বেনোকে বিদেয় করেন তিনি। সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন কেনেথ ওয়াল্টার। সবগুলো টেস্টই নিউজিল্যান্ডের বিপক্ষে খেলেছিলেন তিনি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ২৬ ডিসেম্বর, ১৯৬১ তারিখে জোহেন্সবার্গে একই দলের বিপক্ষে সর্বশেষ টেস্টে অংশ নেন তিনি। ১৯৬১-৬২ মৌসুমে সফরকারী নিউজিল্যান্ডের বিপক্ষে ডারবান টেস্টে কলিন ব্ল্যান্ড ও পিটার পোলকের সাথে তার একযোগে টেস্ট অভিষেক পর্ব সম্পন্ন হয়। বেশ ভালোমানের খেলা উপহার দেন ও ৪/৬৩ লাভ করেন। কিন্তু, ওয়ান্ডারার্সে অনুষ্ঠিত নিজস্ব দ্বিতীয় টেস্টে তিনি আর একটিমাত্র উইকেটের সন্ধান পান। এরপর আর তাকে দলে রাখা হয়নি। ক্রিকেট খেলার পাশাপাশি গল্ফার হিসেবেও সুনাম ছিল তার। ১৯৭২ সালের প্রেসিডেন্টস কাপের শিরোপা জয় করেন তিনি। ১৩ সেপ্টেম্বর, ২০০৩ তারিখে ৬৩ বছর বয়সে জোহেন্সবার্গের স্যান্ডটন এলাকায় কেনেথ ওয়াল্টারের দেহাবসান ঘটে। "South Africa – Players by Test cap"। ESPNCricinfo। সংগ্রহের তারিখ ৬ সেপ্টেম্বর ২০২০।  "South Africa – Test Batting Averages"। ESPNCricinfo। সংগ্রহের তারিখ ৬ সেপ্টেম্বর ২০২০।  "South Africa – Test Bowling Averages"। ESPNCricinfo। সংগ্রহের তারিখ ৬ সেপ্টেম্বর ২০২০।  গডফ্রে লরেন্স মার্টিন হ্যানলি দক্ষিণ আফ্রিকান টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে কেনেথ ওয়াল্টার (ইংরেজি) ক্রিকেটআর্কাইভে কেনেথ ওয়াল্টার (সদস্যতা প্রয়োজনীয়) (ইংরেজি)